stanford-oval/wikipedia huggingface dataset:
קני דלגליש
קריירת אימון > ניוקאסל יונייטד

בינואר 1997 מונה דלגליש למאמן קבוצת הפרמייר ליג, ניוקאסל יונייטד. הוא חתם על חוזה ל-3 וחצי שנים. דלגליש הוביל את הקבוצה מהמקום ה-4, בה הייתה באמצע העונה, עד לסגנות הליגה, ובכך הכניס את ניוקאסל לליגת האלופות. בקיץ 1997 מכר דלגליש מספר כוכבי הקבוצה, בהם פיטר בירדסלי, לי קלארק, לס פרדיננד ודויד ז'ינולה, והחליפם בשחקנים שהיו בשלהי הקריירה: ג'ון בארנס (34), איאן ראש (36) וסטיוארט פירס (35). הוא ביצע גם מספר החתמות של שחקנים שנשארו בניוקאסל למשך תקופה ארוכה, דוגמת גארי ספיד ושי גיבן. בעונת 1997/1998 סיימה ניוקאסל במקום ה-13 בלבד. למרות זאת, היו לדלגליש בעונה זו מספר הישגים, הכללו ניצחון 2–3 על ברצלונה בליגת האלופות, והגעה לגמר גביע ה-FA. בעונה הבאה פוטר דלגליש, לאחר שני משחקים, בהם סיימה ניוקאסל ללא ניצחון, והוחלף על ידי רוד חוליט. פרשן ספורט מעיתון האינדפנדנט כתב: "תקופת 20 החודשים שלו בניוקאסל יונייטד הייתה הדבר היחיד שהתקרב לכישלון בכל הקריירה של דלגליש".
קריירת אימון > סלטיק

ביוני 1999 מונה דלגליש למנהל הספורטיבי של סלטיק, כאשר ג'ון ברנס, ששיחק תחתיו, מונה למאמן הקבוצה, תחת המלצתו של דלגליש. ברנס פוטר במהלך עונתו הראשונה כמאמן, בפברואר 2000. דלגליש מונה למאמן, והוביל את הקבוצה לזכייה בגביע הליגה הסקוטית, לאחר ניצחון 0–2 על אברדין בגמר. הוא עזב את הקבוצה זמן קצר לאחר מכן.
קריירת אימון > החזרה לליברפול

באפריל 2009 הזמין מאמן ליברפול, רפאל בניטס, את דלגליש, לשמש כמאמן אקדמיית הקבוצה. המינוי אושר ביולי באותה שנה, ודלגליש הפך גם לשגריר המועדון. בעקבות עזיבתו של בניטז ביוני 2010, התבקש דלגליש לסייע במציאת מאמן מחליף. בעקבות המלצתו, מונה כחודש לאחר מכן רוי הודג'סון למאמן הקבוצה.
בעקבות פתיחה רעה של עונת 2010/2011 החלו אוהדי ליברפול לבקש מדלגליש לחזור לעמדת המאמן בקבוצה. ב-6 באוקטובר 2010 נמכר המועדון בסכום משוער של 300 מיליון לירות שטרלינג לקבוצת "New England Sports Ventures" שבראשה עומד ג'ון הנרי, מבעלי קבוצת הבייסבול בוסטון רד סוקס. ב-8 בינואר 2011 עזב הודג'סון את ליברפול, ודלגליש מונה למאמן זמני. משחקו הראשון של דלגליש בקדנציה השנייה כמאמן ליברפול הגיע יום מאוחר יותר, בסיבוב השלישי של גביע ה-FA, בו הפסידה ליברפול 0–1 למנצ'סטר יונייטד באולד טראפורד. 3 ימים מאוחר יותר אימן דלגליש את משחק הבכורה שלו בפרמייר ליג כמאמן ליברפול, בהפסד 1–2 לבלקפול. לאחר המשחק הודה דלגליש כי ליברפול עומדת בפני "אתגר גדול".
זמן קצר לאחר מינויו למאמן ליברפול, אמר דלגליש כי יהיה מאמן קבוע, אם יוצע לו תפקיד זה. ב-19 בינואר אמר יו"ר המועדון, טום וורנר, כי הבעלים ישמחו לאפשרות זו. ב-22 בינואר הוביל דלגליש לניצחון ראשון מאז חזרתו לתפקיד המאמן, מול וולבס. עד סוף ינואר הוחתמו בקבוצה אנדי קארול תמורת 35 מיליון פאונד, שהיה לשיא עבור שחקן בריטי, ולואיס סוארס, תמורת 22.8 מיליון פאונד, וזאת כתגובה למכירתו של פרננדו טורס לצ'לסי, תמורת סכום שיא של 50 מיליון פאונד. לאחר הניצחון 0–1 על צ'לסי בסטמפורד ברידג', תיאר הפרשן אלן סמית' את המשחק כ"תצוגה מבריקה במונחים של רוח ומשמעת". דלגליש זכה לשבחים מצד פרשני ספורט נוספים.
ב-12 במאי 2011 הכריזה ליברפול על החתמתו של דלגליש על חוזה ל-3 שנים. משחקו הראשון לאחר החתימה על החוזה היה הפסד 0–2 לטוטנהאם הוטספר, קבוצתו של הארי רדנאפ. תקופתו השנייה של דלגליש כמאמן ליברפול הייתה שנויה במחלוקת. באוקטובר הורחק לואיס סוארס ל-8 משחקים עקב התבטאות גזענית כלפי פטריס אברה, במהלך משחק מול מנצ'סטר יונייטד. לאחר שהחלוץ האורוגוואי סירב ללחוץ את ידו של אברה במפגש בין הקבוצות בפברואר 2012, הגיעה התנצלות מצד השחקן ומצדו של דלגליש רק לאחר התערבות של בעלי הקבוצה.
בפברואר 2012 הוביל דלגליש את ליברפול לתואר הראשון של המועדון מזה 6 שנים, לאחר ניצחון בדו-קרב בעיטות עונשין בגמר גביע הליגה, מול קארדיף סיטי. באותה עונה הוביל דלגליש את הקבוצה לגמר גביע ה-FA, אך אז הפסידה ליברפול 1–2 לצ'לסי. למרות ההצלחה בגביעים המקומיים, סיימה ליברפול במקום ה-8 בלבד בליגה, שהיה המיקום הנמוך ביותר של הקבוצה מאז 1994. ליברפול העפילה למפעל אירופי מכיוון שזכתה בגביע מקומי. עם סיום העונה, פוטר דלגליש מתפקידו.
באוקטובר 2013 חזר דלגליש לליברפול, כאשר קיבל תפקיד ניהולי במועדון.
באוקטובר 2017 נקרא על שמו של דלגליש יציע באצטדיון אנפילד.
חיים אישיים

דלגליש נשוי למרינה מאז 26 בנובמבר 1974. לזוג ארבעה ילדים: קלי, פול, לינסי ולורן. קלי עבד כשדרן כדורגל ב-BBC וב-סקיי ספורט. פול הלך בעקבות אביו, והיה כדורגלן מקצועני. כיום מאמן את קבוצת מיאמי מליגת ה-NASL. מרינה, אשתו של דלגליש, אובחנה כחולת סרטן השד במרץ 2003, והחלימה מהמחלה.
דלגליש עוטר כחבר במסדר האימפריה הבריטית בשנת 1984, ומרינה אשתו עוטרה כחברה באותו המסדר בשנת 2009, על פעילות הצדקה שלה. דלגליש קיבל תואר אבירות בשנת 2018, על פעילות הצדקה שלו, על פעולותיו לאחר אסון הילסבורו, וכן על הישגיו בתחום הכדורגל, הן כשחקן והן כמאמן.
פעילות צדקה

ב-2004 ייסדו דלגליש ומרינה אשתו ארגון צדקה בשם 'The Marina Dalglish Appeal', על מנת לגייס כסף לטיפול ומאבק במחלת הסרטן. דלגליש משתתף דרך קבע באירועים לגיוס תרומות לצדקה. ביוני 2007 נפתח מרכז אונקולוגיה בליברפול, הודות לתרומה של 1.5 מיליון פאונד, אשר נתרמו על ידי ארגונם של בני הזוג דלגליש. דלגליש משתתף מדי שנה בטורניר הצדקה של שחקן הגולף הדרום-אפריקאי, גארי פלייר, וזאת על מנת לגייס תרומות עבור ילדים בכל רחבי העולם. ב-1 ביולי 2011 קיבל דלגליש את תואר דוקטור לשם כבוד מאוניברסיטת אלסטר, שבצפון אירלנד, וזאת על עבודות הצדקה שלו, ועל הישגיו בכדורגל.
תארים > ככדורגלן

אליפות סקוטלנד - 1971/1972, 1972/1973, 1973/1974, 1976/1977
הגביע הסקוטי - 1971/1972, 1973/1974, 1974/1975, 1976/1977
גביע הליגה הסקוטית - 1974/1975
אליפות אנגליה - 1978/1979, 1979/1980, 1981/1982, 1982/1983, 1983/1984, 1985/1986
גביע ה-FA - ‏ 1985/1986
גביע הליגה האנגלי - 1980/1981, 1981/1982, 1982/1983, 1983/1984
מגן הקהילה - 1977, 1979, 1980, 1982, 1986
גביע אירופה לאלופות - 1977/1978, 1980/1981, 1983/1984
הסופר קאפ האירופי - 1977
סגנות כדור הזהב - 1983
השחקן האירופי של העונה מצד הוועד האולימפי הבינלאומי - 1977/1978
כדורגלן השנה בליגה האנגלית לפי בחירת העיתונאים - 1978/1979, 1982/1983
כדורגלן השנה בליגה האנגלית לפי בחירת שחקני הליגה - 1982/1983
נבחרת העונה בליגה האנגלית - 1978/1979, 1979/1980, 1980/1981, 1982/1983, 1983/1984
שער העונה בליגה האנגלית מטעם ה-BBC - ‏ 1982/1983
מלך השערים של ליגת העל הסקוטית - 1976
היכל התהילה של הכדורגל האנגלי - 2002
היכל התהילה של הכדורגל הסקוטי - 2004
פיפ"א 100 - 2004
היכל התהילה של הכדורגל האירופי (שחקן) - 2008
תארים > כמאמן

אליפות אנגליה - 1985/1986, 1987/1988, 1989/1990
גביע ה-FA - ‏ 1985/1986, 1988/1989
גביע הליגה האנגלי - 2011/2012
הסופר קאפ של הפוטבול ליג - 1986/1987
מגן הקהילה - 1986, 1988, 1989, 1990
פרמייר ליג - 1994/1995
ניצחון בפלייאוף העלייה של הצ'מפיונשיפ - 1991/1992
גביע הליגה הסקוטית - 1999/2000
פרס הוקרה של התאחדות עיתונאי הכדורגל האנגלית - 1987
מאמן העונה בפרמייר ליג - 1994/1995
מאמן החודש בפרמייר ליג - ינואר 1994, נובמבר 1994
תארים > עיטורים

חבר מסדר האימפריה הבריטית - 1984
תואר אבירות של הממלכה המאוחדת - 2018
סטטיסטיקות קריירה > כשחקן

| מועדון | עונה | ליגה | ליגה> הופעות | ליגה> שערים | גביע לאומי> הופעות | גביע לאומי> שערים | גביע הליגה> הופעות | גביע הליגה> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| סלטיק | 1968/1969 | ליגת העל הסקוטית | 0 | 0 | 0 | 0 | 1 | 0 | 0 | 0 | 1 | 0 |
| סלטיק | 1969/1970 | ליגת העל הסקוטית | 2 | 0 | 0 | 0 | 2 | 0 | 0 | 0 | 4 | 0 |
| סלטיק | 1970/1971 | ליגת העל הסקוטית | 3 | 0 | 1 | 0 | 0 | 0 | 1 | 0 | 5 | 0 |
| סלטיק | 1971/1972 | ליגת העל הסקוטית | 31 | 17 | 4 | 1 | 8 | 5 | 7 | 0 | 50 | 23 |
| סלטיק | 1972/1973 | ליגת העל הסקוטית | 32 | 23 | 6 | 5 | 11 | 10 | 4 | 3 | 53 | 41 |
| סלטיק | 1973/1974 | ליגת העל הסקוטית | 33 | 18 | 6 | 1 | 10 | 3 | 7 | 2 | 56 | 24 |
| סלטיק | 1974/1975 | ליגת העל הסקוטית | 33 | 16 | 5 | 2 | 8 | 3 | 2 | 0 | 48 | 21 |
| סלטיק | 1975/1976 | ליגת העל הסקוטית | 35 | 24 | 1 | 1 | 10 | 4 | 5 | 3 | 51 | 32 |
| סלטיק | 1976/1977 | ליגת העל הסקוטית | 35 | 14 | 7 | 1 | 10 | 10 | 2 | 1 | 54 | 26 |
| סלטיק | סך הכל | סך הכל | 204 | 112 | 30 | 11 | 60 | 35 | 28 | 9 | 322 | 167 |
| ליברפול | 1977/1978 | הליגה הראשונה של הפוטבול ליג | 42 | 20 | 1 | 1 | 9 | 6 | 9 | 4 | 61 | 31 |
| ליברפול | 1978/1979 | הליגה הראשונה של הפוטבול ליג | 42 | 21 | 7 | 4 | 1 | 0 | 4 | 0 | 54 | 25 |
| ליברפול | 1979/1980 | הליגה הראשונה של הפוטבול ליג | 42 | 16 | 8 | 2 | 7 | 4 | 2 | 0 | 59 | 22 |
| ליברפול | 1980/1981 | הליגה הראשונה של הפוטבול ליג | 34 | 8 | 2 | 2 | 8 | 7 | 9 | 1 | 53 | 18 |
| ליברפול | 1981/1982 | הליגה הראשונה של הפוטבול ליג | 42 | 13 | 3 | 2 | 10 | 5 | 6 | 2 | 61 | 22 |
| ליברפול | 1982/1983 | הליגה הראשונה של הפוטבול ליג | 42 | 18 | 3 | 1 | 7 | 0 | 5 | 1 | 57 | 20 |
| ליברפול | 1983/1984 | הליגה הראשונה של הפוטבול ליג | 33 | 7 | 0 | 0 | 8 | 2 | 9 | 3 | 50 | 12 |
| ליברפול | 1984/1985 | הליגה הראשונה של הפוטבול ליג | 36 | 6 | 7 | 0 | 1 | 0 | 7 | 0 | 51 | 6 |
| ליברפול | 1985/1986 | הליגה הראשונה של הפוטבול ליג | 21 | 3 | 6 | 1 | 2 | 1 | – | – | 29 | 5 |
| ליברפול | 1986/1987 | הליגה הראשונה של הפוטבול ליג | 18 | 6 | 0 | 0 | 5 | 2 | – | – | 23 | 8 |
| ליברפול | 1987/1988 | הליגה הראשונה של הפוטבול ליג | 2 | 0 | 0 | 0 | 0 | 0 | – | – | 2 | 0 |
| ליברפול | 1988/1989 | הליגה הראשונה של הפוטבול ליג | 0 | 0 | 0 | 0 | 1 | 0 | – | – | 1 | 0 |
| ליברפול | 1989/1990 | הליגה הראשונה של הפוטבול ליג | 1 | 0 | 0 | 0 | 0 | 0 | – | – | 1 | 0 |
| ליברפול | סך הכל | סך הכל | 355 | 118 | 37 | 13 | 59 | 27 | 51 | 11 | 502 | 169 |
| סך הכל בקריירה | סך הכל בקריירה | סך הכל בקריירה | 559 | 230 | 67 | 24 | 118 | 62 | 79 | 20 | 824 | 336 |

| נבחרת סקוטלנד> שנה | נבחרת סקוטלנד> הופעות | נבחרת סקוטלנד> שערים |
| --- | --- | --- |
| 1971 | 2 | 0 |
| 1972 | 2 | 1 |
| 1973 | 9 | 1 |
| 1974 | 11 | 4 |
| 1975 | 10 | 2 |
| 1976 | 6 | 3 |
| 1977 | 10 | 7 |
| 1978 | 10 | 3 |
| 1979 | 9 | 1 |
| 1980 | 8 | 1 |
| 1981 | 4 | 1 |
| 1982 | 8 | 4 |
| 1983 | 4 | 0 |
| 1984 | 3 | 2 |
| 1985 | 3 | 0 |
| 1986 | 3 | 0 |
| סך הכל | 102 | 30 |
סטטיסטיקות קריירה > כמאמן

| מועדון | התחלה | סיום | מאזן> מ | מאזן> נצ | מאזן> ת | מאזן> הפ | מאזן> % נצ |
| --- | --- | --- | --- | --- | --- | --- | --- |
| ליברפול | ‏ 30 במאי 1985 | ‏ 21 בפברואר 1991 | 307 | 187 | 78 | 42 | 60.9 |
| בלקברן רוברס | ‏ 12 באוקטובר 1991 | ‏ 25 ביוני 1995 | 196 | 103 | 46 | 47 | 52.6 |
| ניוקאסל יונייטד | ‏ 14 בינואר 1997 | ‏ 27 באוגוסט 1998 | 78 | 30 | 22 | 26 | 38.5 |
| סלטיק | ‏ 10 בפברואר 2000 | ‏ 1 ביוני 2000 | 18 | 10 | 4 | 4 | 55.6 |
| ליברפול | ‏ 8 בינואר 2011 | ‏ 16 במאי 2012 | 74 | 35 | 17 | 22 | 47.3 |
| סך הכל | סך הכל | סך הכל | 673 | 365 | 167 | 141 | 54.2 |
הערות שוליים

↑  כתבה באתר הטיימס
↑  Liverpool MP Steve Rotheram tables parliamentary motion to get Kenny Dalglish knighted, באתר 'ליברפול אקו'
↑  יציע קני דלגליש יחשף מול מנצ'סטר יונייטד, באתר ערוץ הספורט, 6 באוקטובר 2017
| נבחרת סקוטלנד – מונדיאל 1974 |
| --- | --- | --- |
|  1 הרבי •  2 ג'רדין •  3 מקגריין •  4 ברמנר •  5 הולטון •  6 בלקלי •  7 ג'ונסטון •  8 דלגליש •  9 ג'ורדן •  10 היי •   11 לורימר •  12 אלן • 13 סטיוארט •  14 באקן • 15 קורמק • 16 דונצ'י • 17 פורד • 18 הטצ'יסון • 19 לאו • 20 מורגן • 21 מקווין • 22 שדלר • מאמן: אורמונד |  1 הרבי •  2 ג'רדין •  3 מקגריין •  4 ברמנר •  5 הולטון •  6 בלקלי •  7 ג'ונסטון •  8 דלגליש •  9 ג'ורדן •  10 היי •   11 לורימר •  12 אלן • 13 סטיוארט •  14 באקן • 15 קורמק • 16 דונצ'י • 17 פורד • 18 הטצ'יסון • 19 לאו • 20 מורגן • 21 מקווין • 22 שדלר • מאמן: אורמונד | סקוטלנד |
| נבחרת סקוטלנד – מונדיאל 1978 |
| --- | --- | --- |
|  1 ראף •  2 ג'רדין •  3 דונאקי •  4 באקן •  5 מקווין •  6 ריוק •  7 מאסון •  8 דלגליש •  9 ג'ורדן •  10 הארטפורד •   11 ו. ג'ונסטון •  12 בלית' • 13 קנדי •  14 פורסיית' • 15 גמיל • 16 מקארי • 17 ד. ג'ונסטון • 18 סונס • 19 רוברטסון • 20 קלארק • 21 הארפר • 22 ברנס • מאמן: מקלאוד |  1 ראף •  2 ג'רדין •  3 דונאקי •  4 באקן •  5 מקווין •  6 ריוק •  7 מאסון •  8 דלגליש •  9 ג'ורדן •  10 הארטפורד •   11 ו. ג'ונסטון •  12 בלית' • 13 קנדי •  14 פורסיית' • 15 גמיל • 16 מקארי • 17 ד. ג'ונסטון • 18 סונס • 19 רוברטסון • 20 קלארק • 21 הארפר • 22 ברנס • מאמן: מקלאוד | סקוטלנד |
| נבחרת סקוטלנד – מונדיאל 1982 |
| --- | --- | --- |
|  1 ראף •  2 מקגריין •  3 גריי •  4 סונס •  5 הנסן •  6 מילר •  7 סטראכן •  8 דלגליש •  9 ברזיל •  10 ווארק •   11 רוברטסון •  12 ווד • 13 מקליש •  14 נאריי • 15 ג'ורדן • 16 הרטפורד • 17 אוואנס • 18 ארצ'יבלד • 19 סטורוק • 20 פרובן • 21 ברלי • 22 לייטון • מאמן: סטיין |  1 ראף •  2 מקגריין •  3 גריי •  4 סונס •  5 הנסן •  6 מילר •  7 סטראכן •  8 דלגליש •  9 ברזיל •  10 ווארק •   11 רוברטסון •  12 ווד • 13 מקליש •  14 נאריי • 15 ג'ורדן • 16 הרטפורד • 17 אוואנס • 18 ארצ'יבלד • 19 סטורוק • 20 פרובן • 21 ברלי • 22 לייטון • מאמן: סטיין | סקוטלנד |
| --- | --- |
בקרת זהויות :  GND: 1020270861  ISNI: 0000 0000 6762 488X  LCCN: n97013653  MusicBrainz: f6ebabb8-6c07-43b1-a78f-45d1999f5982  VIAF: 4209548   WorldCat (עם VIAF): 4209548 
דלגליש במדי ליברפול בשנות ה-80
דלגליש כמאמן ליברפול, מול בולטון, 2011
דלגליש כמאמן ליברפול, במשחק אימון מול ואלרנגה, 2011
דלגליש ב-2010
מצנחית

| מצנחית |
| --- | --- |
 מצנחית שחורה זכר, עומאן
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: Epiprocta
משפחה:: טיסניתיים
סוג:: מצנחית
שם מדעי
 Diplacodes ‏Kirby, 1889

מַצְנְחִית (שם מדעי: Diplacodes) היא סוג של שפירית ממשפחת הטיסניתיים. צבעי גופה נעים משחור לחלוטין של המצנחית השחורה (Diplacodes lefebvrii) האפריקאית, הכחול הבהיר של Diplacodes trivialis ההודית, ועד לאדום העז של Diplacodes hematodes האוסטרו-אסייתית. המינים השונים בסוג מצויים באפריקה, אסיה, אוסטרליה ודרום-מערב האוקיינוס השקט. לרוב הן קטנות בגודלן.
בישראל מצוי המין מצנחית שחורה, הנפוצה בכל רחבי הארץ.
מינים בסוג

הסוג כולל את המינים הבאים:
| זכר | נקבה | מין | תפוצה |
| --- | --- | --- | --- |
|  |  | Diplacodes bipunctata (Brauer, 1865) | אוסטרליה |
|  |  | Diplacodes deminuta Lieftinck, 1969 | מרכז אפריקה |
|  |  | Diplacodes exul (Selys, 1883) | מדגסקר |
|  |  | Diplacodes haematodes (Burmeister, 1839) | אוסטרליה (למעט טסמניה), טימור, גינאה החדשה, ונואטו וקלדוניה החדשה |
|  |  | Diplacodes lefebvrii (Rambur, 1842) – מצנחית שחורה | אפריקה ודרום אירואסיה |
|  |  | Diplacodes luminans (Karsch, 1893) | מרכז אפריקה |
|  |  | Diplacodes melanopsis (Martin, 1901) | מזרח אוסטרליה |
|  |  | Diplacodes nebulosa (Fabricius, 1793) | אסיה וצפון אוסטרליה |
|  |  | Diplacodes pumila Dijkstra, 2006 | הרפובליקה הדמוקרטית של קונגו, מוזמביק, דרום אפריקה, טנזניה, זמביה וזימבבואה |
|  |  | Diplacodes spinulosa Navás, 1915 | אפריקה |
|  |  | Diplacodes trivialis (Rambur, 1842) | הודו |
הערות שוליים

↑  "Genus Diplacodes Kirby, 1889". Australian Faunal Directory. Australian Biological Resources Study. 2012. נבדק ב-27 בפברואר 2017. {{cite web}}:  (עזרה)
↑  נתנאל ירקוני, מצנחית שחורה Diplacodes lefebvrii, באתר מן השדה, ‏2021-04-21
↑  Martin Schorr; Martin Lindeboom; Dennis Paulson. "World Odonata List". University of Puget Sound. אורכב מ-המקור ב-28 באוגוסט 2010. נבדק ב-11 אוק' 2010. {{cite web}}:  (עזרה)
פוארטו אינחניירו איבאנייס

| --- | --- |

פוארטו אינחניירו איבאנייס
 מדינה:  צ'ילה צ'ילה
 מחוז:  אייסן אייסן
 פרובינציה:  חנרל קאררה
 קומונה:  ריו איבאנייס
 אוכלוסייה:  ‏
  ‑ בעיירה:  764 (2017)
 קואורדינטות:  46°17′31″S 71°56′15″W﻿ / ﻿46.2919°S 71.9375°W﻿ / -46.2919; -71.9375 
  מפת מיקום  מפה מפורטת   (למפת צ'ילה מוגדלת) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט פוארטו אינחניירו איבאנייס(למפת צ'ילה רגילה) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט פוארטו אינחניירו איבאנייס  he tabBackground:;tabBorder:#aaa;defaultTab:0;
פוארטו אינחניירו איבאנייס (בספרדית: Puerto Ingeniero Ibáñez; לעיתים מכונה גם פוארטו איבנייס, בספרדית: Puerto Ibáñez) היא עיירה קטנה במחוז אייסן בדרום צ'ילה. היא ממוקמת על מפרץ, מול החוף הצפוני של אגם חנרל קאררה, 116 קילומטרים, דרומית לעיר קויאיקה. במפקד האוכלוסין של 2017 היו בה 764 תושבים. זוהי בירת הקומונה של ריו איבאנייס.
היסטוריה

העיירה נוסדה בשנת 1924. היא נקראת על שמו של כורה צ'יליאני, קורנליו איבאנייס, שבילה מספר עונות באזור.
כלכלה

כלכלת העיירה מבוססת בעיקר על חקלאות, גידול בקר וגידול יבולים, בזכות מיקרו אקלים שפיר המושפע מהאגם. בעיירה מייצרים גם כלי חרס מיוחדים.
גם התיירות משרתת את הכלכלה. יש אמנות סלע באזור, והמפל של ריו איבאנייס הוא 6 קילומטרים מהעיירה.
תחבורה

העיירה מקושרת לקארטרה אאוסטרל בכביש סלול. יש גם מעבורת מכוניות, החוצה את האגם לצ'ילה צ'יקו.
הערות שוליים

1 2  Instituto Nacional de Estadísticas (2019). "Ciudades, pueblos, aldeas y caseríos 2019" (PDF) (בספרדית). אורכב מ-המקור (PDF) ב-2019-07-13. נבדק ב-2025-03-13.
↑  Chile Chico municipal website (אורכב 23.03.2009 בארכיון Wayback Machine)
מה חדש, סקובי-דו?

| --- | --- |

כותרת הפתיחה
 שיר הנושא:  "What's New, Scooby-Doo?" בביצועם של סימפל פלאן (2002)
 סוגה:  הנפשה קומדיית אימה הרפתקאות מסתורין
 יוצרים:  סנדר שוורץ
 בימוי:  צ'אק שיטז, Russell Calabrese, סווינטון סקוט, Tom Mazzocco, Joe Sichta, Collette Sunderman 
 מדבבים:  קייסי קאסם פרנק ולקר מינדי קון גריי דליסל
 ארץ מקור:  ארצות הברית ארצות הברית
 שפות:  אנגלית
 מספר עונות:  3
 מספר פרקים:  42
 הפקה
 מפיק:  ג'וזף ברברה סנדר שוורץ
 מפיקים בפועל:  ג'וזף ברברה 
 חברת הפקה:  האחים וורנר הנפשה
 הפצה:  האחים וורנר טלוויזיה 
 מוזיקה:  ריק דיקרסון ג'יג'י מארוני
 אורך פרק:  22 דקות
 שידור
 רשת שידור:  Kids' WB Cartoon Network
 רשת שידור בישראל:  ערוץ הילדים
 תקופת שידור מקורית:  14 בספטמבר 2002 – 21 ביולי 2006
 קישורים חיצוניים
 www.whatsnewscoobydoo.com
 דף התוכנית ב-IMDb
 
מה חדש, סקובי-דו? (באנגלית: What's New, Scooby-Doo?) היא סדרת טלוויזיה מונפשת אמריקאית לילדים מסוגת קומדיית-מסתורין שהופקה על ידי האחים וורנר הנפשה לרצועת השידור Kids' WB. זהו הגלגול התשיעי של זיכיון סקובי-דו שהתחיל עם סקובי-דו, איפה אתה! וסדרת סקובי-דו הראשונה מזה עשור (מאז הסתיים גור בשם סקובי-דו בשנת 1991). זוהי גם סדרת סקובי דו הראשונה שהופקה על ידי האחים וורנר הנפשה, והראשונה מאז סגירת האנה-ברברה ופטירתו של ויליאם האנה ב-2001.
הסדרה עוקבת אחר הפורמט של הסדרה המקורית "סקובי דו, איפה אתה?" שבה סקובי-דו, וחבריו פרד, דפני, ולמה ושאגי, נוסעים למקומות שונים ופותרים תעלומות; פורמט זה עבר מודרניזציה הסדרה עבור מה חדש, סקובי-דו?, שבו הדמויות מנצלות טכנולוגיה שלא הייתה קיימת בזמן שהסדרה המקורית שודרה לראשונה. הסדרה סימנה את שובם של ולמה ופרד כדמויות ראשיות בזיכיון הרגיל של סקובי-דו מאז התעלומות החדשות של סקובי-דו משנת 1984. הסדרה גור בשם סקובי-דו משנת 1988 (שגם בו הופיעו ולמה ופרד) היה פריקוול לסדרה המקורית מ-1969 סקובי-דו, איפה אתה? .
זוהי סדרת הטלוויזיה הראשונה בזכיינית שבה פרנק ולקר, גריי דליסל ומינדי קון דיבבו בהתאמה את קולותיהם של סקובי-דו, דפני וולמה בהתאמה. ולקר גם חזר לדבב את פרד בסדרה. קייסי קאסם חזר לדבב את שאגי בתוכנית לאחר חמש שנים שלא השמיעו אותו. זו הייתה סדרת סקובי-דו האחרונה שבה קאסם מדבב את שאגי לפני מותו של השחקן בשנת 2014, למרות שהוא עדיין דיבב תפקידים אחרים בשתי הסדרות הבאות, שאגי וסקובי-דו מוצאים רמז וסקובי-דו! מסתורין בע"מ . זוהי סדרת סקובי-דו הראשונה שבה סקובי אינו מדובב על ידי הקול המקורי שלו דון מסיק שנפטר בשנת 1997.
הסדרה עלתה לראשונה ב-14 בספטמבר 2002, ורצה במשך שלוש עונות לפני שהסתיימה ב-21 ביולי 2006. שיר הכותרת בוצע על ידי הלהקה הקנדית Simple Plan. שידורים חוזרים של הסדרה שודרו הן בערוץ Cartoon Network בשנים 2003–2016 והן בבומרנג בשנים 2006–2020 ומאז 2023 בארצות הברית. הוא שודר גם ב־Teletoon בקנדה, וב- CBBC בבריטניה, אז CITV. בישראל, הסדרה שודרה בערוץ הילדים בדיבוב עברי מאז הסדרה "המופע של סקובי-דו".
בשנת 2019, התוכנית זמינה בנטפליקס בארצות הברית. בשנת 2021, זכויות הסדרה הועברו ל-HBO Max.
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 14 | 14 | 14 בספטמבר 2002 | 22 במרץ 2003 |
|  | 2 | 14 | 14 | 13 בספטמבר 2003 | 27 במרץ 2004 |
|  | 3 | 14 | 14 | 29 בינואר 2005 | 21 ביולי 2006 |
דמויות > דמויות ראשיות

סקובי-דו: כלב שמתיידד עם שאגי. שני דברים שמשותפים להם הם שהם אוהבים אוכל או תמיד מפחדים מרוחות רפאים. מדובב על ידי פרנק ולקר (שדיבב גם את פרד) ובדיבוב עברי: שמחה ברבירו.
שאגי רוג'רס: ביטניק בטלן מיודד עם סקובי. הוא וסקובי בדרך כלל מפוחדים ורעבים; מטיב חוזר בסדרה. ידוע גם כבעל חילוף חומרים גבוה, והוא גם עשיר. לבקשת השחקן המדובב שלו, שאגי הפך לצמחוני עבור הסדרה הזו. מדובב על ידי קייסי קאסם ובדיבוב עברי: יואב יפת.
פרד ג'ונס: מנהיג חבורת "מסתורין בע"מ" שהוא המאסטר ביצירת מלכודות כדי לתפוס את הנבלים. עם זאת, לפעמים המלכודות לא מצליחות לעבוד; שאגי וסקובי מבלגנים אותם ואז משתמשים בחלקים כדי לתפוס את הנבל בדרך שלהם. מדובב על ידי פרנק ולקר ובדיבוב עברי: עידו מוסרי.
דפני בלייק: נערת הזוהר האופנתית והעשירה בחבורה שמגנה על עצמה בכישורי הלחימה הנהדרים שלה, למרות שהיא עדיין יכולה למלא את התפקיד של עלמה במצוקה, לעיתים קרובות נתפסת על ידי הנבלים. היא גם די מפוזרת ונוטה לתאונות. מדובבת על ידי גריי דליסל ובדיבוב עברי: אניה בוקשטיין.
ולמה דינקלי: החכמה בחבורה, ומרכיבה משקפיים כי היא בעלת קוצר ראייה. היא נאלצת להילחם בהתקדמותו של גיבי נורטון החוזר למחצה, שעושה דברים ערמומיים, מתוך מחשבה שזה ינצח אותה. מדובבת על ידי מינדי קון ובדיבוב עברי: אתי קסטרו.
דמויות > דמויות משנה

דמויות בסדרה המופיעות יותר מפעם אחת:
אליוט בלנדר: ילד תחרותי מפונק שלעיתים קרובות מפסיד לוולמה בתחרויות. מדובבת על ידי קימברלי ברוקס .
מלבורן אוריילי: הרפתקן/חוקר אוסטרלי שהוא אחד הגיבורים של פרד (הוא מבוסס גם על סטיב ארווין ואינדיאנה ג'ונס) בדיבוב של סטיב בלום .
ג'יי.ג'יי האקימוטו: במאי אסייתי מפורסם, נלהב מדי. דובב על ידי בריאן טוצ'י .
גיבי נורטון: חנון שמתאהב בוולמה, ששונאת את המראה שלו. לעיתים קרובות הוא מתגלה כנבל להרשים ולמה, אף פעם לא מצליח. גיבי מעוצב על פי השחקן שלו, אדי דיזן .
בר בוסטון: רוכב דרומי מקצועני שחצן שנוהג במשאית מפלצתית. דובב על ידי ג'יימס ארנולד טיילור .
פרופסור לסלו אוסטוולד: ממציא שהחבורה פוגשת. דובב על ידי דייב פולי, מאוחר יותר על ידי ג'יימס ארנולד טיילור. הוא מופיע לראשונה ב"בית האימים בהייטק ", שם הבינה המלאכותית של "בית העתיד" שלו, " שרי " משתוללת, ותוקף את התיירים. למרות שהחבורה חושדת בו, מאוחר יותר מתגלה ש"שרי " בעצמה אחראית (כיוון שכעסה על הפרופסור בגלל שהוא קיבל את כל תשומת הלב). החבורה ניצחה את " שרי " בכך שהתעלמה ממנה (כיוון שתשומת הלב הייתה מה שהיא רצתה) מה שגרם לה להעמיס. פרופסור אוסטוולד מופיע גם ב" E-Scream " ב"ועידת משחקי וידאו", שם ההמצאה החדשה שלו, ה"אוסומונים " החביבים הופכים לרשע. מאוחר יותר מתגלה שכל התעלומה הייתה למעשה הדמיית VR שוולמה ניסתה.
בנות ההקס: ת'ורן, דאסק ולונה, הן חברי להקת הרוק האקולוגית המפורסמת, בנות ההקס, שאיתן סקובי והחבורה מכירים, מאז פגישתם הראשונה בסרט סקובי-דו ורוחה של מכשפה. ת'ורן מדובבת על ידי ג'ניפר הייל, דאסק על ידי ג'יין וידלין ולונה על ידי קימברלי ברוקס.
מר ב': הבעלים של ששת הגורים הסודיים. שמו המלא לעולם לא נחשף. הוא מדובב על ידי ג'ף בנט. נראה שהוא מבוסס גם על השחקן ג'ון טורטורו בהינתן המבטא והמראה שלו.
קריסי: גולדן רטריבר שהיא אמם של השישייה הסודית. היא מופיעה ב-"Homeward Hound" ו-"Farmed and Dangerous". בניגוד לששת הסודיים היא לא מופיעה ב"Gold Paw".
ששת הגורים הסודיים: מייז, פלאקס, ג'ינגל, נוקס, 14 קראט ובלינג-בלינג. הם שישה גורי גולדן רטריבר מאומנים היטב, עטורי פרסים, שיש להם כישרון להסתבך בצרות, והם אוהבים את סקובי כדמות אב. מייז ונוקס מדובבים על ידי ג'ניפר הייל, ג'ינגל מדובבת על ידי קולין אושונסי, פלאקס מדובב על ידי די בראדלי בייקר, בלינג-בלינג מדובבת על ידי גריי דליסל, ו-14 קארט מדובב על ידי פרנק ולקר.
ננסי צ'אנג: הכתבת בפרקים "אין יצור כמו יצור שלג" ו"ריבה ראס רגאס". מדובבת על ידי לורן טום .
ביקורות

Common Sense Media העניקה לסדרה שלושה מתוך חמישה כוכבים, וכתבה: "הורים צריכים לדעת שאמנם אין הרבה שיעורי חיים שאפשר ללמוד מפרק של הסדרה הזו, אבל הילדים ייהנו מהתעלולים של חבורת סקובי כשהם נתקלים ופותרים תעלומות. רק ילדים צעירים מאוד עלולים למצוא את הפאזלים והמפלצות המפחידות של הסדרה".
מדיה ביתית

Warner Home Video הוציאה את כל הסדרה ב-DVD באזור 1. הסדרה הופצה בתחילה בעשרה כרכים של ארבעה או חמישה פרקים בין השנים 2003 ל-2006, וכן בבריטניה בין השנים 2004 ל-2006, ולאחר מכן הופצה מחדש, בארצות הברית, בסט עונות בשנים 2007–2008. בבריטניה, הכרכים הופצו בערכת שני דיסקים ב-30 במאי 2011. ערכת קופסה הופצה ב-29 באוקטובר 2007 בבריטניה המכילה את כל עשרת הכרכים בערכת דיסקים מלאה.